འ་བས་སྙིང་པོ་འདི་བརྗོད་དོ། །ཏ་ཡ་ཧ་ཏ་
ཡ་ཧ། ཏ་ཡ་ཧེ་སྭཧཱ། མ་ནུ་འུབ་སད། འུབ་སུ་དུ་སད་རུ། ཀ་དུ་ན་པང་ཏི་རི་མུ་
སད་ན་ཀྲོ་ཏའོ། །འགྲི་ན་སེ་ཏ་ས་ཧེ་ཕཊ་ས། དུ་མ་ལེ་མ་ལེ་སྭཧཱ། འགྲི་ན་འགྲི་ན་ཧུ་
ལུ་པང་སྭཧཱ། སད་པ་རི་དུ་ན། ཧུ་ལེ་ཧུ་ལེ་ཧུ་ལེ་སྭཧཱ། ཀ་ལ་ནི་ཀ་ལ་ནི་ཀ་ལ་ནི། ཀྲོ་
ཏ་ཀྲོ་ཏ་ཀྲོ་ཏ་ཀྲོ་ཏ་ཀྲོ་ཏ། ཕཊ་ཕཊ་ཕཊ་སྭཧཱ། ཏི་ལི་ཏི་ལུང་ཏི་ས་ཧཱུཾ་ཕ་སད། ཀུ་ཏ་
ཀུ་ཏ། ཀུན་ཏན། མ་ལང་། པ་ཏི་ནུ། ས་རི་དུ་སྭཧཱ་ཁྲི་ཏ་པ། མ་ལང་། ཏ་སུ་པ་ན།
བྱི་ན་འུ་པ་སད་ཕཊ་ན་རི་ན་སྭཧཱ། ཀ་ཏ་པ་ཏི་ཀ་ལ་པད་ན་ནི། ཧུ་ལུ་ཧུ་ལུ་ཧུ་ལུ།
སང་ཧ་ར་ན་ཞེས་བརྗོད་པས། ཀླུ་ཁྱབ་འཇུག་ནི་སྟོན་པའི་སྤྱན་སྔར་བརྒྱལ་ལོ། །དེ་
ནས་སྲིན་པོ་ཡང་བཟའོ། །སྟོན་པ་གཤེན་རབ་དང་། གཡུང་དྲུང་སེམས་དཔའ་
སེམས་དཔའ་ཆེན་པོས་ཕྱག་རྒྱ་གློད་པས། ཀླུ་ཡིད་ཀྱིས་ལངས་ནས། ཞབས་མཁན་
བྱས་པས། ཕ་ངག་མཉན་པར་བྱས་སོ། །གཤེན་རབ་ཀྱི་བཀའ་དང་། གཡུང་དྲུང་
སེམས་དཔའ་སེམས་དཔའ་ཆེན་པོའི་བཀའ་མཉན་པར་བགྱིས་སོ། །ཀླུ་ཁྱབ་འཇུག་
གིས་དེ་ནས་སྲིན་ཁ་དུ་ཡམ་པ་དེའི་ནད་དུང་ཕྱིས་པ་བཞིན་དུ་བཏང་ངོ༌། །སྲིན་དེར་
བསྙུངས་པ་དྭངས་ནས་ནད་དེར་སོས་སོ། །དེ་ནས་སྟོན་པ་གཤེན་རབ་དང་། གཡུང་
དྲུང་སེམས་དཔའ་སེམས་དཔའ་ཆེན་པོའི་ཞལ་ནས། སྲིན་ཁ་དུ་ཡམ་པ་ཚུར་ཉོན་
154

འབུམ་སྡེ།
བར
ཀླུ་འབུམ།
དང་། ཁྱོད་ཀྱིས་དུས་སྔ་མ་ལ་སྤྱང་ཀིའི་ལུས་བླངས་པས་སེམས་ཅན་སྣ་ཚོགས་པ་
བསད་པ་ཡིན་ནོ། །ལུས་འདི་ལ་སྲིན་གྱི་ལུས་བླངས་པ་ཡིན་ནོ། །ལུས་ཕྱི་མ་ལ་དམྱལ་
བར་འགྲོ་བ་ཡིན་ནོ། །དེ་ནས་སྲིན་པོའི་དགེ་བའི་རྩ་བ་གྱིས་ཤིག །དེ་སྐད་གསུངས་
པས། སྲིན་ཁ་དུ་ཡམ་པ་དེ་ནི། དེ་ཕྱིས་སླད་ན་སེམས་ཅན་ཡོངས་ལ་སྲོག་གཅོད་མི་
བགྱིད་དོ། །དེ་ནས་དགེ་བའི་རྩ་བ་ཐམས་ཀྱིས་བྱས་སོ། །སྲིན་ཁ་དུ་ཡམ་པ་ནི་ཙི་ཙི་
ཛྭ་ལས་ཟིན་པ་ལས་སོས་སོ། །ཀླུ་ཁྱབ་འཇུག་དེ་ནི་རབ་ཏུ་ཡང་གནས་བྲག་ལ་གཏད།
ཆུ་མིག་ལ་གནས་བཅས་ནས།། ཀླུ་ཁྱབ་འཇུག་རྩེ་ས་བྲག་དམར་ལ་བྱས་པས། དེའི་
གནས་ནི་ལུང་གི་བྲ་མ་ལ་རྒྱབ་གཏད་ནས། ཆུ་མིག་ནི་ཁ་བྱང་དུ་བསྟན་ནས་ཀླུའི་
འཁྲས་དང་། གནས་བྲག་དམར་བྱས་ནས་མཆིས་པས། མ་སངས་སྤུན་དགུའི་ཐ་
ཆུང་གླེན་མ་སངས་ལགས། གླེན་མ་སངས་དེ་རྩལ་ཆེ་ལ་ཡང་ཟོར་དང་ལྡན་པས།
ལ་ཆེན་པོ་སྨད་པ་དང་། མཚོ་ཆེན་པོ་སྨད་པ་དང་། བསྒྱུར་བ་དང་། རི་རབ་ཚོགས་
པོར་འཕེན་པ་དང་། བྲག་ལས་ཆུ་བྱུང་བ་དང༌། ཕྲག་དོག་ཡང་བར་བྱས་པ་དང་།
མ་བྱས་པ་ནི་མེད་ན། བྲག་ལ་བུག་པ་ཕུག །དེ་ནས་ཀླུ་ཁྱབ་འཇུག་གི་ས་བྲག་ལ་རྟ་
རྒྱུག་པ་དང་། དེ་ནས་ཆུ་མིག་གང་ན་གནས་པ་ལ་གཅིན་བཏང་བ་དང་། དཀྱུས་ས་
རུ་རྒྱ་འགྲེས་བྱས་པ་དང༌། དེ་ནས་སྲིད་པའི་དུས་སུ་ནི་མ་བྱས་པ་ཅི་ཡོད། ཀླུ་ཁྱབ་
འཇུག་དེ་རབ་ཏུ་ཁྲོས་ནས་སྡོམ་ནག་པོ་ཞིག་ཏུ་བརྫུས་ནས། མ་སངས་གླེན་གྱི་བུ་
གཅེར་བུ་ལ་སོས་བཏང་བས། མ་སངས་གླེན་གྱི་བུ་དེས་བལྟས་པས། སྡོམ་ནག་པོ་
ཞིག་འདུག་བསད་ན་སྙིང་རྗེ་བས། ཕར་བཀོག་ནས་བསྒྱུར་བས། དེ་ནས་ཞག་གསུམ་
དྲོས་བཞི་ནས་རབ་ཏུ་སྐྲངས་སོ། །དེ་ནས་མ་སངས་གླེན་གྱི་བུས་བརྡོལ་ནས་བཏང་
བས། དེ་ནས་རྣག་ཕུལ་ཕྱེད་ཙམ་བྱུང་ངོ༌། །དེ་ནས་མ་སངས་གླེན་གྱི་བུས་བལྟས་
པས་རྨ་ཡང་བྱུང་ངོ༌། །སྐྱེ་རྒྱུད་ཀྱི་ས་ཡིན་པས་རབ་ཏུ་དགོས་སྙམ་ནས། སྦང་མའི་
155

གསུང་རབ་སྒོ་མཛོད་རིན་པོ་ཆེའི་གླེགས་བམ།
104
ལུམས་སུ་སྩལ་པས། སྦང་མའི་གཅེར་བུས་རབ་ཏུ་ཟོས་རྩ་བ་བརླག་གོ །རྩང་མས་ཀླུ་
ཁྱབ་འཇུག་ངར་རྙེད་ནས། ལོ་གསུམ་དུ་དམྱལ་བར་སྦྱངས་སོ། །ལོ་གསུམ་ལོན་ནས་
མ་སངས་སྤུན་དགུའི་འདུན་མ་འདུས་པས་གླེན་མ་སངས་ཞལ་ན་རེ། མ་སངས་རུས་
དགུ་ཡང་གླེན་མ་སངས་ཀྱིས་མ་བྱས་པ་གང་ཡང་མེད། སྲིན་པོ་ཐམས་ཅད་ཀྱང་
ངས་བཏུལ་ལོ། །རི་རབ་ཀྱང་ཚོགས་པོར་འཕངས་སོ། །ཆུ་ཡང་ངས་བསྒྱུར་རོ། །བྲག་
ལ་བུ་ག་དེ་ཡང་ངས་ཕུག་ལ། རི་ཡང་ངས་སྨད་ན། མ་སངས་ཀྱི་བྲག་ལས་ཆུ་ངས་
བཏོན་ནོ། །ཚེ་ཡང་ངས་བསྲིང་། དཔལ་བསྐྱེད་པ་ཡང་ངས་སྐྱེད། འདི་ལྟ་བུ་བྱུང་བ་
ངས་ཅི་ཉེས་ཞེས་ཞུས་པས། མ་སང་རུས་དགུས་དཔྱད་པས། འདི་ཅི་ཡང་མིན་ནོ། །
སྔོན་གྱི་ལས་ཀྱི་སྙིགས་ཡིན་ནོ། །གེ་འབྲུག་སེ་དཀར་ཤག་ཀྱི་འཕྲུལ་པོ་ཆེ་དེ་གཉེར་
ནས། གེ་འབྲུག་སེ་དཀར་ཤག་ཀྱི་ཞལ་ནས། འདི་ལས་ཀྱིས་སྙེགས་པ་ཡིན་པས། གེ་
བཟའ་ལན་མ་སྤྱན་དྲངས་དང་གསུངས་ནས། གེ་བཟའ་ལན་མ་མ་སངས་རྣམས་
ཀྱིས་སྤྱན་དྲངས་ནས། བདག་མ་སངས་ལ་ནད་འདི་བྱུང་ལགས་ན། འདི་ནི་ཅི་
ལགས་ཞེས་ཞུས་པས། གེ་བཟའ་ལན་མའི་ཞལ་ནས་ཁྱེད་ཀྱི་ནད་འདི་ལས་ཀྱི་རྣམ་
པར་སྨིན་པ་མིན་ནོ། །འདི་ཀླུའི་ནད་ཡིན་པས་ཁྱོད་ཀྱིས་ཀླུ་ཁྱབ་འཇུག་བྱ་བ་གཡུང་
དྲུང་ལུང་དགུའི་ནང་ན་བྲག་ནག་པོ་ལ་རྒྱབ་གཏད། ཆུ་མིག་ཁ་བྱང་དུ་བལྟས་པ་ལ་
གནས་བཅས། བྲག་ནག་པོ་ལ་ནི་རྩེ་ས་བྱས་སོ། །བྲག་དེར་ཁྱོད་ཀྱིས་རྟ་རྒྱུག་གོ །
མཚོའི་མིག་ལ་གནས་ནས་གཅིན་བཏང་། བྲག་དམར་པོ་ལ་འཛེགས་སོ། །ཀླུའི་རྩེ་ས་
ལ་ནི་ཁྱོད་ཀྱིས་འགྲས་སོ། །ཀླུ་ཁྱབ་འཇུག་ཁྲོས་ནས་ཁྱོད་ལ་མཛེ་བཏང་བ་ཡིན་ནོ། །
མ་སངས་གླེན་གྱི་བུས་ཞུས་པ། ད་འདི་ཅིས་བཅོས་དགོས་བྱས་པས། དེ་ནས་ཡང་གེ་
བཟའ་ལན་མས་ནས་དཀར་པོ་འབྲུ་བདུན་གནམ་ལ་གཏོར་བས། ནས་དཀར་མོ་
འབྲུ་བདུན་དེ་སྟོན་པ་གཤེན་རབ་ཀྱི་སྤྱན་སྔར་སྐྱེས་བུ་བདུན་ཤར་གྱིས་ཕེབ་ནས།
156

འབུམ་སྡེ།
༼བར༽
ཀླུ་འབུམ།
སྐྱེས་བུ་བདུན་གྱིས་སྟོན་པ་གཤེན་རབ་ལགས། མ་སངས་གླེན་གྱི་བུ་རབ་ཏུ་བྲོ་འཚལ་
བས་འདི་ལ་ཐུགས་རྗེ་བསྐྱེད་འཚལ་ལོ། །སྟོན་པའི་ཐུགས་རྗེས་སྤྲུལ་པ་ལས་སྐྱེས་བུ་
ཞིག་ཏུ་བརྫུས་ནས་མ་སངས་ཀྱི་གན་དུ་བྱོན་ནོ། །སྟོན་པ་གཤེན་རབ་ཀྱི་ཞལ་ནས།
ཀླུ་ཁྱབ་འཇུག་བཅོས་དགོས་གསུངས་ནས། རྒྱ་མཚོ་ཆེན་པོའི་འགྲམ་དུ་སྨན་དང་རྩི་
དགོས་སོ་གསུངས་པས། མ་སངས་རུས་དགུས་ཡང་སྨན་ཚང་བ་ཡང་བསགས་སོ། །
དེ་ནས་སྟོན་པ་གཤེན་རབ་དང་གཡུང་དྲུང་སེམས་དཔའ་སེམས་དཔའ་ཆེན་པོས་
གསུང་རབ་ནི་རྒྱུན་དུ་བཀླག །ཀླུའི་དཀྱིལ་འཁོར་ནི་བཞེངས་སུ་གསོལ། མཆོད་པ་
བཤམས། ཀླུ་ལ་མཆོད་པ་ནི་ལུགས་བཞིན་དུ་ཕུལ་ནས། གླེན་མ་སངས་ཀྱི་དྲིན་ལན་
བགྱིས། རྒྱངས་འགྲེས་བགྱིས་སོ། །དེ་ནས་གླེན་གྱི་བུ་དེ་བསྙུངས་བ་དྭངས་སོ། །ནད་
མཛེ་ཡང་དེར་སོས་སོ། །དེ་ནས་མ་སངས་རུས་དགུ་ཡང་དེ་ཕན་ཆད་ནི་ཀླུ་ལ་གནོད་
ཅིང་འགལ་བ་ཡང་མི་མཛད་དོ། །གཤེན་རབ་ལ་མ་སངས་ཀྱིས་བསྟན་པ་སྲུང་བར་
དམ་བཅས་སོ། །དེ་ནས་གཤེན་རབ་རྣམས་ལ་མ་སངས་ཀྱིས་བསྟོད་ར་དང་གསོལ་
མཆོད་བགྱིས་སོ། །དེ་ནས་མ་སངས་རུས་དགུས་ཀླུ་ཁྱབ་འཇུག་དེ་ལ་ཡང་གནོད་ཅིང་
འགལ་བ་ཡང་མཛད་ཅིང་། དེ་ནས་ཀླུ་ཁྱབ་འཇུག་དེ་ཡང་གནམ་མཐའ་བསྐོར་ཡང་
བཞུགས་པའི་གནས་མ་རྙེད། རི་རབ་རྩེ་ལ་བྱོན་ཡང་བཞུགས་པའི་གནས་མ་རྙེད།
ས་མཐའ་བསྐོར་ཡང་བཞུགས་པའི་གནས་མ་རྙེད། ཀླུ་རྒྱ་མཚོར་བྱོན་ཡང་བཞུགས་
པའི་གནས་མ་རྙེད། དེ་ནས་ཡང་ཀླུ་ཁྱབ་འཇུག་གིས་ལུང་གསུམ་གྱི་མདོར་བྱོན་པ་
ལས། ཆུ་དང་ནི་མི་གདའ་ནས། ལུང་གསུམ་གྱི་མདོ་བྲ་མ་ལིང་ཞིག་གདའ་ནས། དེ་
ཀླུ་ཁྱབ་འཇུག་གི་རྟེན་བཅས་ནས་མཆིས་པ་ལས། མི་ནམ་བུ་དབང་ཆེན་དེ་སོ་དང་
ནམ་བགྱིས་པས། མི་ནམ་བུ་དབང་ལྡན་གྱི་སོ་ནམ་དོག་ལ་འཕྲུ་ཞིང་བརྐོ་ཞིང་མཆིས་
པ་ལས། མི་དེས་འཕྲུ་ཞིང་བརྐོས་པས་ཞིང་གཤིན་པར་གྱུར་ནས། དེ་ནས་ཆར་དང་
157

གསུང་རབ་སྒོ་མཛོད་རིན་པོ་ཆེའི་གླེགས་བམ།
104
བུ་ཡུག་བྱུང་བས། ཞིང་ལ་འབྲས་ས་ལེགས་པས་ནི་མི་ནམ་བུ་དབང་ཆེན་དེས་སོ་
དང་ནམ་བགྱིས་པས། བྲ་མ་ཅུང་ཞིག་བརྐོ་སྙམ་ནས། ནུབ་གཅིག་རྨི་ལམ
རྨེ་ལམ་ན་མི་
བཟང་ཞིག་དང་འཐབས་པ་རྨིས་ནམ་ལངས་གུང་སང་ནས། འཕྲུ་ཅིག་འདུལ་དུ་
མཆིས་པས་བྲ་མ་ཞིག་གདའ་ནས། དེ་བརྐོ་དགོངས་ནས་བྲམ་ཡང་ཀླུ་ཁྱབ་འཇུག་
གིས་བསྒུལ་བས། བྲ་མ་ཡང་ལྡེམས་སེ་ལྡེམས་སོ། །ཕྱི་དེ་ལོ་ལ་བྲ་མའི་གན་དུ་ཕྱིན་
པས། བྲ་མ་ཡང་མཁུན་ཞིང་གདའ། མི་ནམ་བུ་དབང་ལྡན་གྱི་ཐུགས་ལ་དགོངས་
པས། ཡང་བྲ་མ་མ་ཀི་ཕྱུང་ལ་ཞིང་ཞིག་བྱ་སྙམ་ནས། བྲ་མའི་གམ་དུ་ཕྱིན་པས། བྲ་
མའི་གསེབ་ནས་ཀླུ་ཁྱབ་འཇུག་དེ་སྡིག་པ་ནག་པོ་ཞིག་ཏུ་བརྫུས་ནས། དེ་ནས་རྟོག་
པ་སྐྱེས་ནས་བོར་ནས་བཞག་པ་ལས། ལོ་གཅིག་ན་བྲ་མ་དེ་འབྱིན་དུ་ཕྱིན་པ་ལས།
ཀླུ་ཁྱབ་འཇུག་སྦལ་པ་ཁྲ་བོ་ཞིག་ཏུ་བརྫུས་ཏེ། གྲེག་གྲེག་ཟེར་ནས། མི་ནམ་བུ་དབང་
ལྡན་དེས་དགོངས་པས། ཀླུ་ཞིག་ཡོད་སྙམ་ནས་ཤོར་བ་ལས། ཀླུ་ཁྱབ་འཇུག་བྱི་བ་
དཀར་པོ་ཞིག་ཏུ་བརྫུས་ནས་མཆིས་པ་ལས། མི་ནམ་བུ་དབང་ལྡན་དེས་བྱི་བ་དེ་ལ་
ཏོག་རྩེ་ཞིག་བརྒྱབ་པས། ལག་པ་གཡས་པ་ལ་ཕོག་ནས། བྱི་བ་གར་སོང་ཆ་ཡང་
མེད་དོ། །དེ་ནས་ཕྱི་དེ་ལོ་ལ་བྲ་མ་དེ་བརྐོས་པས། བྲ་མ་དེ་བརྐོས་པའི་རྩ་བ་ནས་
ཁྲག་ཐིགས་པ་བདུན་བྱུང་བ་ལས། བྲ་མ་དེ་རྡོག་པས་དྲིལ་པང་དུ་ཁྱེར་ནས་ཁྱིམ་དུ་
འོང་ངོ་། །དེའི་ལོའི་དུས་སུ་ལག་པ་གཡས་པ་ན་ནས། བྲ་མ་དེ་མེར་བུས་པས་ཁ་
སྨྲའོ། །མིའི་ལག་པ་གཡས་པ་ནི་ཆུ་བུར་བྱུང་ནས་གདའ། ཆུ་བུར་དེ་བལྟས་པས་ཤུ་
བར་སོང་ནས་དེར་སོས་སུ་མ་འདོད་དོ། དེ་ནས་ཡང་ལོའི་དུས་སུ་ཤུ་བ་དམར་པོར་
སོང་ངོ༌། །དེ་ནས་སོར་མོ་ལ་རྣག་བྱུང་ངོ༌། །དེ་ནས་སོར་མོ་གཡས་པ་ཆད་ནས་
འདུག །དེ་ནས་རྐང་པའི་མཐིལ་སྦྲིད་ནས་ཕོག་ཏུ་ཚ། དེ་ནས་སོའི་ཁྲག་བྱུང་བས།
ལྗང་གུར་འདུག་ནས་རབ་ཏུ་ཁྲག་དེས་བསྔངས་ནས་རྐང་པའི་མཐིལ་ཡང་ཕོག་སྟེ་
158

འབུམ་སྡེ།
༼བར༽
ཀླུ་འབུམ།
སོང་ནས། རྐང་པ་ཡང་ཆད་དེ་སོང༌། དེ་ནས་ཕ་མ་དང་བུ་ཚ་ཡང་ཡིད་ཀྱིས་
བསྔངས་སོ། །དེ་ནས་མི་ནམ་བུ་དབང་ལྡན་དེ་ནི་ནད་ཙི་ཙི་ཛྭ་ལས་ཟིན་ནོ། །དེ་
ནས་མི་ནམ་བུ་དབང་ལྡན་དེ་གྲོངས་སུ་ཉེ་ནས་མི་དབང་ལྡན་དེས། སྟོན་པ་གཤེན་
རབ་དང་གཡུང་དྲུང་སེམས་དཔའ་སེམས་དཔའ་ཆེན་པོ་ལ་ཞུས་པ། སྟོན་པ་གཤེན་
རབ་དང་གཡུང་དྲུང་སེམས་དཔའ་སེམས་དཔའ་ཆེན་པོ་ལགས། ཐུགས་རྗེ་ཆེ་ལ་
ཐབས་མཁས་པ་ལགས། བདག་ནད་ངན་པ་འདིས་ཟིན་པ་ལགས་ན། བདག་ལ་
ཐུགས་རྗེས་བཟུང་འཚལ་ལོ་ཞེས་ཞུས་པས། སྟོན་པ་གཤེན་རབ་མི་བོ་དང་། གཡུང་
དྲུང་སེམས་དཔའ་སེམས་དཔའ་ཆེན་པོའི་ཞལ་ནས། མི་ནམ་བུ་དབང་ལྡན་ཁྱོད་ནི་
སུ་ལ་དོ་བསྡོ་ཡང་ཀླུ་ལ་དོ་བསྡོ་བའི་ལུགས་ཅི་ཡོད། སུ་ལ་བོང་སྙོམས་ཡང་རྗེ་ལ་
བོང་སྙོམས་པའི་ལུགས་ཅི་ཡོད། སུ་ལ་རྩལ་བསྡོ་ཡང་སེང་གེ་ལ་རྩལ་བསྡོ་བའི་ལུགས་
ཅི་ཡོད། ནམ་མཁའི་འབྲུག་ལ་སྐད་མི་བསྡོ། ཇི་ལྟར་ཆགས་བདེ་ཡང་སྤྲེའུ་ལ་ཆགས་
བསྡོ་བའི་ལུགས་ཅི་ཡོད། ཀླུ་ཁྱབ་འཇུག་འདིས་གནམ་མཐའ་བསྐོར་ཡང་འདུག་པའི་
ས་མ་རྙེད། སའི་མཐའ་བསྐོར་ཡང་འདུག་པའི་ས་མ་རྙེད། རི་གསུམ་རྩེ་ལ་ཕྱིན་ཡང་
འདུག་པའི་ས་མ་རྙེད། རྒྱ་མཚོའི་གཏིང་དུ་བྱོན་པས་ཀྱང་འདུག་པའི་ས་མ་རྙེད། དེ་
ནས་བཙལ་བས་བྲ་མ་ལང་ལིང་གསེབ་ན་འདུག་པ་ལས། ཁྱོད་ཀྱིས་འཕྲུ་དང་བྲ་མ་
བརྐོ་བར་བྱས་ཙམ་ན། ཀླུ་ཁྱབ་འཇུག་སྡིག་པར་བརྫུས་ཡང་ཁྱོད་ཀྱིས་བརྐོ་བར་བྱས་
ཙམ་ན། ཀླུའི་བྲ་མ་ལྡེམས་ལྡེམས་སུ་བཅུག །ཕོག་ཅིག་བརྐོ་བར་བྱས་ཙམ་ན། སྦལ་
པ་ཁྲ་བོ་ཅིག་ཏུ་བརྫུས། ཕོག་ཅིག་བརྐོ་བར་བྱས་ཙམ་ན། བྱི་བ་ཞིག་ཏུ་བརྫུས་པ་
ལས། ཁྱོད་ཀྱིས་ཏོག་རྩེ་ཞིག་འཕངས་པས། བྱི་བའི་ལག་པ་གཡས་པ་ལ་ཕོག་པ་ཡིན།
དེས་ཁྱོད་ཀྱི་ལག་པ་ལ་མཛེ་བྱུང་བ་ཡིན། བྲ་མ་རྐང་པས་དྲིལ་བས་རྐང་པ་ལ་མཛེ་
བྱུང་བ་ཡིན། ཀླུ་ཁྱབ་འཇུག་དེ་བཅོས་དགོས་སོ་ཞེས་གསུངས་པས། མི་ནམ་བུ་
159

གསུང་རབ་སྒོ་མཛོད་རིན་པོ་ཆེའི་གླེགས་བམ།
104
དབང་ལྡན་དེས་གསོལ་པ། སྟོན་པ་གཤེན་རབ་དང་གཡུང་དྲུང་སེམས་དཔའ་སེམས་
་པོ་འདི་
དཔའ་ཆེན་པོས་བདག་གསོ་འཚལ་ལོ་ཞེས་ཞུས་པས། སྟོན་པ་གཤེན་རབ་དང་
གཡུང་དྲུང་སེམས་དཔའ་སེམས་དཔའ་ཆེན་པོས་ཐུགས་ལ་དགོངས་ནས་སྙིང་པོ་
བརྗོད་དོ། །ཨཱོྃ་རི་ལ་སང་ཀ་ར། ཀེ་ཏེ་པ་ཏེ་སེ་མ་ཡ་བ་ཏི། པ་ལེ་ཝ་ན་སད། ཀེ་ཏ་
ཀེ་ཏ་པ་ཏེ་སྭཧཱ། མ་ཧེ་ལ་སྭཧཱ། འགྲི་ན་སུ་འགྲི་ན་སུ་འགྲི་ན་སུ། པ་ཏ་ཝེ་ཏ་ཏ་རི་དུ་
སུ་བ་ཙ་ཀ་ཧ་ལ་ཧ་ལ་ཧ་ལ་ས